Diskussioun:Schwunnenhals

message: Kéinte mer den Artikel net "Schwanenhalsgestell" nennen, well et gëtt nach eppes, wat esou heescht
--Cornischong 09:16, 9. Mee 2008 (UTC)
Ech mengen net, datt dat néideg wier, well dat Lemma hei eng konkret Bedeitung huet, an den Hals vun engem Schwan ënnert deenen zwee Lemmata ze sichen ass. --Zinneke 09:27, 9. Mee 2008 (UTC)
Ech mengen déi flexibel Mikrosockelen. --Cornischong 09:31, 9. Mee 2008 (UTC)
Wa mer dat eent "Schwanenhalsgestell" nennen (dat jo ass) an dat anert "Schwanenhals", da komme mer ganz simpel, ouni Homonymie-Tralala, weider. Et gi leider genuch Fäll, bei deenen mer net laanscht dat lästegt Gehomonymiesgedeesems kommen. --Cornischong 10:05, 9. Mee 2008 (UTC)
Dann hatt ech dat heiten och kenne stoe loossen, an den aneren Artikel hätt da jo Schwanenhalsmikrosgestell, oder wéi och ëmmer, genannt kënne ginn. Wa fir déi zwee de geleefegen Ausdrock Schwanenhals ass, ass menger Meenung no eng Homomonymie gerechtfäerdegt. Op eng méi oder manner kënnt jo sécher wa mer der schonns esou schrecklech vill hunn jo  dann och net méi un.  Les Meloures 10:13, 9. Mee 2008 (UTC)
An elo kënnt nees déi Fro vun de Froen: Wou gëtt et am Lëtzebuergeschen oder am Däitschen eng hallef valabel Quell, datt et eng Päerdskutsch gëtt, déi "Schwanenhals" heescht? --Cornischong 21:53, 9. Mee 2008 (UTC)
Nee Merci, dës Kéier spillt de Cornischong dat Daggi-Spillchen net méi mat. --Cornischong 22:06, 9. Mee 2008 (UTC)
replies: text: :Wou steet dann datt eng Päerdskutsch géif Schwanenhals heeschen ?  Dat muss de mer elo awer nach weisen. Les Meloures 22:16, 9. Mee 2008 (UTC)
replies: text: ::Wier sécher lëschteg, op d'Äntwert ze woarden, mee et schéngt es, wéi wann dem Cornischong no dräizéng Minutte selwer opgefall wier, datt dat néierens steet, dofir huet en dee Saz vun 21:53 jo och nees geläscht gehat. --Otets  22:58, 9. Mee 2008 (UTC)
Et wier vläicht och lëschteg, emol weiderzekommen, amplaz sech hei a Wuertspillercher ze verléieren. Ëm wat geet : Hei behaapt een, "do" géif et e Schwanenhalsgestell ginn, dat an zwou Formen op Kutschen ze fanne wier, an dann nennt en denArtikel "Schwanenhals". E setzt och zwee Biller dran, déi gescannt sinn an eng droleg Lizenz hunn. Wou dann elo de Schwanenhals ass, dat geet, wéi et schéngt, keen eppes un. Eng Quell fir dat Ganzt ass wäit a breet net ze gesinn, well mär däerfen dat jo gleewen. Mer sinn allem Uschäin no beim Daggi-Syndrom gelant. Wann et jo e Schwanenhalsgestell ass, firwat steet et dann net an engem Artikel, deen esou heescht? Den 8bännegen Duden kennt eng hallef Dosen Definitiounen iwwer Schwanenhals, awer näischt mat enger Kutsch, oder engem Deel dervun. Dat Trauregt an dësem Kasperlekstheater ass: Mer sinn nees um Daggi-Wee: Masseg Zäit verluer mat eppes, dat ee sech aus de Fangere gesuckelt huet, dee sech elo dora gefält, just ze kucken, wien op dat Äis ze lackelen ass. Also: Wou ass eng Quell fir dat Déngen? A wa keng opzedreiwen ass, da maache mer dat, wat am deem Fall ubruecht ass. --Cornischong 07:42, 10. Mee 2008 (UTC)
Gudde Moien fir emol bei der Héiflechkeet ze bleiwen.
Ech verstinn de Cornischong net méi. Zu mengen Nofroen am Artikel vun dem Fierkelsaarm schreift hien  an deem Artikel géif alles stëmmen. Et gëtt och weder eng Quell uginn, an de Fierkelsaarm gëtt och net beschriwwen.   Awer et stëmmt alles , just et gëtt een net gewuer wat et ass. A dach entschëllegt w.e.g. mer gi gewuer datt en Deel vun engem Heewon ass. Dobäi ass en Heewon nëmmen en Heewon wann Hee drop läit, soss kann et och e Gromperewon oder e Mëschtwon sinn, oder soss een. Et ass da vläicht en Deel vun der Artilleriesnuef déi um Won ass, oder vu soss engem Deel. Oder wat ass et? 
Hei ass en Artikel mat Biller, a mat enger Erkäerung zum Lemma, an der Informatioun vun de Biller steet aus waterengem Buch se kommen. Oder mengt een ech het mer déi ënner de Fangerneel erausgesuckelt. Se kréien och nach eng aner Lizenz, well ech an der Tëschenzäit erausfonnt hunn, datt déi an den Domaine Public geheieren.  
Ech sinn och gäer bereet d'Quellen unzeginn. Ech warden awer nach op eng Äntwert vum Cornischong an der Saach Motorieder oder Motorrieder, Motoren oder Motoen.  Soubal wéi déi do ass, kommen hei d'Quellen och derbei stoen. Et geet net duer datt ëmmer déi selwecht hei op den Zannt gefillt kréien.
Systematesch ginn an der Lescht meng Artikelen auserneegepléckt an déi kléngsten Ursaach ass gutt genuch. Dobäi stinn der Honnerte vun engem anere User do, an deenen et nëmmen esou vu Feeler wibbelt. Dat fängt un, mer e bësselchen ze domm ze ginn, an et léisst mech och färrem un der Neutralitéit vum Bürokrat zweifelen. 
Wann ee Bobo am System ass da gëtt gefrot firwat ass dat geännert ginn. An duerno an Zäit vu 3,5 Stonnen nach zweemol nogekropt mat ass dës Fro net relevant genuch an Oder fillt kee sech ugesprach.  Dobäi ass hien deen, deen déi déckste Fonktioun op der Wiki huet, a vun deene Useren déi elo nach aktiv sinn deen, den am längsten derbäi ass. Deemno misst hien am beschten am Sytem Bescheed wëssen, an deenen anere kënne weiderhëllefen, amplaz datt et ëmgkéiert ass. 
Wat déi Daggisgeschicht ugeet ka jo och jiddereen am Talk noliesen, grad esou wéi déi vum Marounebam deen och einfach erfonnt gouf.   Sou elo geet duer fir haut, a fir mar mat.  Les Meloures 09:23, 10. Mee 2008 (UTC)
thread_title: Untitled